මේ අතර, මැතිවරණ කටයුතු පිළිබඳ සොයා බැලීම සඳහා අතිරේක මැතිවරණ කොමසාරිස් එම්.එම්. මොහොමඞ් මේ වන විට යාපනයට ගොස් සිටිනවා.රත්නපුර දිස්ත්‍රික් තේරීම් භාර නිලධාරී සුනිල් කන්නංගර ද ප්‍රකාශ කළේ පස්වරු 2 පමණ වන විට ඡන්ද පෙට්ටි ප්‍රවාහනය කිරීමේ කටයුතු අවසන් කිරීමට හැකි වනු ඇති බවයි.වන්නි දිස්ත්‍රික්කයේ ඡන්ද පෙට්ටි ප්‍රවාහනය ද මේ වන විට අවසන් වෙමින් පවතින බව තේරීම් භාර නිලධාරී බන්දුල හරිස්චන්ද්‍ර ප්‍රකාශ කළා.මඩකලපුව දිස්ත්‍රික්කයේ ද ඡන්ද පෙට්ටි ප්‍රවාහන කටයුතු ද අවසන් අදියරට පැමිණ ඇති බව දිස්ත්‍රික් තේරීම් භාර නිලධාරිනී පී.එස්.එම්. චාල්ස් සඳහන් කළා.බදුල්ල දිස්ත්‍රික්කයේ ඡන්ද පෙට්ටි ද අද පෙරවරු 7 පමණ විට අදාළ ඡන්ද මධ්‍යස්ථාන කරා පිටත් කර යැවූ බව දිස්ත්‍රික් තේරීම් භාර නිලධාරී නිමල් අබේසිරි ප්‍රකාශ කළා.මේ අතර, දිවයින වටා දූපත්වල සිදුකෙරෙන ඡන්ද විමසීම් සඳහා ඡන්ද පෙට්ටි සහ ඡන්ද නිලධාරින් ප්‍රවාහනය කිරීමට සහ මැතිවරණයෙන් පසු නැවත ඔවුන් ප්‍රවාහනය කිරීමට නාවික හමුදාව ප්‍රමුඛ ත්‍රිවිධ හමුදා සූදානමින් සිටිනවා.